text: Nugga fundet
  03 juni 2011 kl. 14.23
  TV SYD fortalte igår om labradoren Nugga, som i mandags blev stjålet fra et dyrehospital i Horsens. Idag blev Nugga fundet.
  Stor var glæden hos familien Holmegaard, da den imorges af politiet fik at vide, at deres hund var fundet.
  Politiet havde fundet den et sted i Horsens.
  Hvordan Nugga blev fundet, og hvorfor den blev stjålet, vil politiet ikke nærmere ind på - kun at de fandt ham gennem efterforskning og tip fra offentligheden.
  Familien Holmegaard har været meget bekymret og er enormt glade for, at de er genforenet med deres 4 år gamle labrador.
  